CELEX: 52008PC0024
Language: lt
Date: 2008-01-23
Title: Pasiūlymas Tarybos sprendimas nustatantis Bendrijos poziciją Pasaulio prekybos organizacijos Generalinėje taryboje dėl Ukrainos Respublikos stojimo į Pasaulio prekybos organizaciją

Svarbus teisinis pranešimas

|

52008PC0024

Pasiūlymas Tarybos sprendimas nustatantis Bendrijos poziciją Pasaulio prekybos organizacijos Generalinėje taryboje dėl Ukrainos Respublikos stojimo į Pasaulio prekybos organizaciją  /* KOM/2008/0024 galutinis - ACC 2008/0012 */  

	[pic] | EUROPOS BENDRIJŲ KOMISIJA |Briuselis, 23.1.2008KOM(2008) 24 galutinis2008/0012 (ACC)PasiūlymasTARYBOS SPRENDIMASnustatantis Bendrijos poziciją Pasaulio prekybos organizacijos Generalinėje taryboje dėl Ukrainos Respublikos stojimo į Pasaulio prekybos organizaciją(pateikta Komisijos)AIŠKINAMASIS MEMORANDUMASUkrainos Respublikos stojimo į PPO sąlygų apžvalgaI. ĮVADASPasaulio prekybos organizacijos (PPO) narės ir Ukrainos Respublika pasiekė baigiamąjį derybų dėl Ukrainos stojimo į šią organizaciją sąlygų etapą. Derybos, prasidėjusios 1993 m. Ukrainai pateikus prašymą prisijungti prie PPO, truko 14 metų. Kad Europos Sąjunga galėtų oficialiai pritarti Ukrainos stojimui į PPO, Taryba turi priimti sprendimą, kuriuo patvirtintų Ukrainos stojimo sąlygas.Toliau pateikiama stojimo sąlygų santrauka.II. UKRAINOS STOJIMO Į PPO SĄLYGŲ SANTRAUKA PAGAL SEKTORIUSPramoninės prekėsUkraina taiko 4,91 % vidutines pradines apribotąsias normas (PAN), kurios bus sumažintos iki 4,81 % (GAN). Įgyvendinimo laikotarpiai, kurių trukmė nuo 1 iki 5 metų, nustatyti tik 226 eilutėms. Taigi tarifai bus mažinami vidutiniškai kas 0,05 metų. Tik 71 tarifų eilutės muito normos bus 15 % arba didesnės. Pati aukščiausia, t. y. 25 % norma bus toliau taikoma 5 eilutėms. Visi tarifai bus apriboti.Dėl sektorių iniciatyvų: bus panaikinti IT produktams, popieriui, medicinos įrangai, baldams ir žaislams taikyti tarifai. Pagal kitų sektorių iniciatyvas bus taikomi mažesni nei 1 % tarifai (0,71 % žemės ūkio ir 0,35 % statybos įrangai, 0,22 % plienui (DPS) ir 0,05 % vaistams). Cheminių medžiagų tarifai po suderinimo bus 5,32 %.Mašinų ir įrangos sektoriuose, kurie ES yra patys svarbiausi, bus taikomi 5,33 % tarifai. Transporto priemonėms ir jų dalims bus nustatyti 7,97 % tarifai.Žemės ūkio prekėsŽemės ūkio prekėms taikomos 11,05 % vidutinės pradinės apribotosios normos, kurios bus sumažintos iki 10,61 %. Įgyvendinimo laikotarpis (2 metų) nustatytas tik 20 žemės ūkio sektoriaus tarifų eilučių. Didžiausios normos nustatytos saulėgrąžų aliejui (30 %) ir cukrui (50 %).PaslaugosUkraina įsipareigoja sudaryti sąlygas vietos ir užsienio paslaugų teikėjų konkurencijai iš esmės visuose sektoriuose ir pasektoriuose – tai bus naudinga ir Ukrainos ekonomikai, ir Europos Sąjungai, kuri šioje srityje yra didžiausia pasaulio eksportuotoja.Užsienio paslaugų teikėjams nebus taikomi jokie kiekybiniai ar diskriminaciniai apribojimai tokiuose pagrindiniuose paslaugų sektoriuose, kaip antai:-  laisvosios profesijos;-  didžioji dalis verslo paslaugų;-  pašto ir kurjerių paslaugos nacionaliniam monopoliui nepriklausančiose srityse;-  telekomunikacijų paslaugos;-  statybos paslaugos;-  platinimo paslaugos;-  aplinkos apsaugos paslaugos;-  turizmo paslaugos;-  didžioji dalis finansinių paslaugų ir-  didžioji dalis transporto paslaugų, įskaitant vamzdynų transportą.Ukraina neprisiima įsipareigojimų tik keliuose sektoriuose: tyrimų ir saugumo paslaugų, audiovizualinių paslaugų, kosminio transporto paslaugų ir jūrų bei geležinkelių transporto buksyravimo paslaugų sektoriuose. Keleivių ir krovinių vežimo geležinkeliais paslaugų sektoriuje įsipareigojama tik dėl tų paslaugų vartojimo užsienyje. Draudimo paslaugų sektoriuje Ukraina tarpvalstybiniam draudimo paslaugų teikimui toliau taikys apribojimus, panašius į kitų PPO narių taikomus apribojimus, o steigti tiesioginius filialus leis tik po penkerių metų nuo įstojimo į PPO ir išlaikys tam tikrus apribojimus.Įsipareigojimai pagal protokoląBaigiamajame daugiašaliame stojimo proceso etape PPO narės siekė bendrai užtikrinti, kad Ukrainos prekybos įstatymai ir institucijos iš esmės atitiktų PPO taisykles ir susitarimus, šias nuostatas išdėstydamos Stojimo protokole ir Darbo grupės ataskaitoje. ES ypač svarbūs šie klausimai:Kainų politikaUkraina įsipareigojo jokiems importuojamiems produktams netaikyti mažiausios privalomos kainos reikalavimų. Kai Ukraina prisijungs prie PPO, visi geležinkelių transporto mokesčiai vidaus maršrutais gabenamoms, importuojamoms, eksportuojamos ar tranzitu gabenamos prekėms bus taikomi nediskriminuojant.Alkoholinių gėrimų licencijų mokesčiaiUkraina pakeitė savo teisės aktus ir importuojamiems bei eksportuojamiems alkoholiniams gėrimams ir tabakui nustatė mažesnį, 780 UAH (104 EUR) licencijos mokestį, kurį nustatant atsižvelgta į teikimų paslaugų išlaidas, todėl jis atitinka 1994 m. GATT VIII straipsnį. Ukraina įsipareigojo nuo įstojimo dienos nekeisti šio mokesčio dydžio.Vidaus mokesčių taikymas importuiUkraina pakeitė savo teisės aktus ir panaikino diskriminuojamą importuojamų alkoholinių gėrimų apmokestinimą akcizais. Taip pat panaikinta neapmokestinimo PVM lengvata, taikyta automobilių, laivų ir orlaivių statybos pramonei. Be to, Ukraina įsipareigojo po stojimo nekeisti šios tvarkos ir vidaus mokesčius taikyti pagal PPO taisykles.Importo licencijavimo sistemaUkraina pakeitė savo teisės aktus ir suderino importo licencijavimo tvarką su PPO taisyklėmis, įskaitant Sutartį dėl importo licencijos išdavimo tvarkos. Ukraina jau perkėlė į nacionalinę teisę daugumą šios srities PPO dokumentų nuostatų, o neperkeltosios bus perkeltos iki stojimo.Muitinis vertinimasUkraina įsipareigojo nuo stojimo taikyti PPO muitino vertinimo nuostatas. Importuojamoms prekėms vertinti Ukraina nenaudos jokios formos referencinių ar minimalių kainų arba nustatytų vertinimo lentelių, o visi naudojami vertinimo metodai bus suderinti su nustatytaisiais PPO Sutartyje dėl 1994 m. bendrojo susitarimo dėl muitų tarifų ir prekybos VII straipsnio įgyvendinimo.Eksporto muitaiUkraina įsipareigojo laipsniškai per 5–8 metų laikotarpius labai sumažinti eksporto muitus, taikomus metalo laužui, kailiams ir odoms, gyviems galvijams bei aliejinių augalų sėkloms. Lengvatinių muitų sąrašai ir lengvatiniai muitų lygiai po stojimo nebebus keičiami.SubsidijosUkraina pakeitė savo teisės aktus ir panaikino visas PPO taisyklių neatitinkančias subsidijas, kurios buvo teikiamos automobilių, laivų ir orlaivių statybos pramonei. Be to, Ukraina įsipareigojo tokių subsidijų nenustatyti ir ateityje. Iki stojimo Ukraina PPO pateiks pranešimą apie subsidijas.TranzitasIki stojimo Ukraina visus savo įstatymus ir kitus teisės aktus, reglamentuojančius prekių tranzitą (įskaitant energiją), bei mokesčius už prekių gabenimą tranzitu taikys laikydamasi 1994 m. GATT V straipsnio nuostatų ir kitų svarbių PPO susitarimo nuostatų.Intelektinės nuosavybės teisėsDėl geografinių nuorodų: Ukraina tam tikrais atvejais leidžia geografines nuorodas naudoti kartu su ankstesniais prekės ženklais pagal TRIPS sutarties 17 straipsnį. Be to, Ukraina PPO narių nacionaliniams subjektams suteikia tokią pačią teisių į geografines nuorodas apsaugą, kokia buvo teikiama Ukrainos nacionaliniams subjektams. Dėl duomenų apsaugos: Ukraina vaistams nustatė penkerių, o agrochemikalams – dešimties metų apsaugos laikotarpį. Intelektinės nuosavybės teisių įgyvendinimo užtikrinimo srityje Ukraina prisiėmė visapusiškus, su atitinkamos EB direktyvos nuostatomis suderintus įsipareigojimus.III. REKOMENDACIJAPateikdama Tarybai tvirtinti Ukrainos Respublikos stojimo į PPO sąlygas, Komisija išreiškia nuomonę, kad tai yra ne tik darnus, bet ir plataus masto rinkos atvėrimo įsipareigojimų rinkinys, kuris bus labai naudingas ir Ukrainai, ir jos PPO prekybos partnerėms.2008/0012 (ACC)PasiūlymasTARYBOS SPRENDIMASnustatantis Bendrijos poziciją Pasaulio prekybos organizacijos Generalinėje taryboje dėl Ukrainos Respublikos stojimo į Pasaulio prekybos organizacijąEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 straipsnio 1 ir 5 dalis kartu su 300 straipsnio 2 dalies antrąja pastraipa,atsižvelgdama į Komisijos pasiūlymą,kadangi:(1) 1993 m. lapkričio 20 d. Ukrainos Respublikos vyriausybė pateikė prašymą prisijungti prie Pasaulio prekybos organizacijos steigimo sutarties pagal tos sutarties XII straipsnį.(2) Siekiant susitarti dėl Ukrainos Respublikai ir visoms PPO narėms priimtinų stojimo sąlygų, 1993 m. gruodžio 17 d. įsteigta Ukrainos stojimo į PPO darbo grupė.(3) Komisija Bendrijos vardu derėjosi dėl išsamaus Bendrijai ypač svarbių Ukrainos Respublikos rinkos atvėrimo įsipareigojimų, išdėstytų memorandume, dėl kurio 2003 m. kovo 17 d. susitarė Ukrainos Respublikos derybininkai ir Komisija, rinkinio.(4) Šie įsipareigojimai yra įtraukti į Ukrainos Respublikos stojimo į PPO protokolą.(5) Tikimasi, kad stojimas į PPO turės teigiamo ir ilgalaikio poveikio ekonominės reformos procesui bei tvariam vystymuisi Ukrainos Respublikoje.(6) Todėl šis Stojimo protokolas turėtų būti patvirtintas.(7) PPO steigimo sutarties XII straipsnyje nustatyta, kad dėl stojimo sąlygų turi susitarti stojančioji šalis ir PPO, o stojimo sąlygas PPO vardu tvirtina PPO Ministrų konferencija. PPO steigimo sutarties IV straipsnio 2 dalyje nustatyta, kad kai nevyksta Ministrų konferencijos susirinkimai, jos funkcijas vykdo Generalinė taryba.(8) Todėl būtina nustatyti poziciją, kurios Bendrija laikysis Generalinėje taryboje,NUSPRENDĖ:Vienintelis straipsnis1. Pozicija, kurios Bendrija laikysis PPO Generalinėje taryboje dėl Ukrainos Respublikos stojimo į PPO, yra pritarti stojimui.2. Šią poziciją Bendrijos vardu pateikia Komisija.Priimta Briuselyje […]Tarybos varduPirmininkas[…]